PATVIRTINTA

Skuodo rajono savivaldybės tarybos

2022 m. balandžio 13 d. sprendimu Nr. T10-80/T9-

|  |  |  |
| --- | --- | --- |
| **Skuodo rajono savivaldybės R. Granausko viešoji biblioteka** | | |
|  | (viešojo sektoriaus subjekto pavadinimas) |  |

**2021 METŲ VEIKLOS ATASKAITA**

|  |  |  |  |  |
| --- | --- | --- | --- | --- |
|  |  | 2022-04-05 |  |  |
|  |  | (data) |  |  |

|  |  |  |  |  |
| --- | --- | --- | --- | --- |
|  |  | Skuodas |  |  |
|  |  | (parengimo vieta) |  |  |

**VADOVO ŽODIS**

Skuodo rajono savivaldybės R. Granausko viešoji biblioteka 2021 metais išliko svarbus Skuodo rajono informacijos, kultūros, neformalaus švietimo centras, kurio teikiamomis paslaugomis naudojosi nemaža rajono gyventojų dalis.

LR Vyriausybė 2020 m. gruodžio mėn. priėmė nutarimą, kuriuo bibliotekų teikiamos paslaugos buvo priskirtos prie būtinųjų paslaugų, todėl, nors ir su griežtais apribojimais, sąlygotais COVID-19 ligos (koronaviruso infekcijos), Skuodo rajono savivaldybės R. Granausko viešoji biblioteka dirbo ir aptarnavo lankytojus. Pažymėtina, kad biblioteka buvo uždaryta tik pirmojo karantino metu: nebuvo teikiamos paslaugos fizinėje bibliotekoje, atšaukti visi renginiai ir edukaciniai užsiėmimai, tačiau knygos bekontakčiu būdu buvo pristatomos skaitytojams, pageidavusiems šios paslaugos. Vėliau, atlaisvinus karantino sąlygas bei paskelbus antrąjį karantiną, biblioteka dirbo ir aptarnavo lankytojus. Antrojo karantino metu nebuvo teikiamos tik skaityklų ir nemokamo naudojimosi kompiuteriais ir internetu paslaugos.

2021 metais Skaitytojų aptarnavimo skyrius dirbo valstybės lygio ekstremaliosios situacijos sąlygomis – karantino režimu, tačiau ir šiuo sudėtingu metu toliau buvo kuriamas ir skleidžiamas įvairus turinys aptarnaujamai Skuodo bendruomenei, buvo naudojamos alternatyvios bendravimo priemonės ir būdai.

Pasitelkdami socialines medijas bibliotekos darbuotojai savo vartotojams siūlė rinktis iš plataus virtualių kultūrinių paslaugų spektro: stebėti renginių transliacijas, dalyvauti mokymuose, dalyvauti edukaciniuose žaidimuose, viktorinose, lankyti virtualias parodas ir t. t. Socialiniuose tinkluose buvo reklamuojamos naujos knygos, aktyviai skleidžiama informacija apie garsinius skaitymus, konkursus, akcijas, teikiamas paslaugas ir kt.

**Ataskaitinių metų pasiekimai ir sėkmės**

2021-ieji buvo paskelbti Jono Karolio Chodkevičiaus, Vytauto Mačernio, Jurgio Ambraziejaus Pabrėžos, Marijos Gimbutienės metais. Skuodo rajono savivaldybės R. Granausko viešoji biblioteka siekdama įprasminti šias reikšmingas sukaktis organizavo įvairius kultūrinius, šviečiamuosius, edukacinius renginius, spaudinių bei meno parodas.

Parengta nemažai virtualių produktų ir transliacijų – tiesioginės Skuodo literatų klubo „Nojus“ laidos „Ož auksa brongesnė“ transliacijos, tiesioginiai knygų pristatymai „Susipažinkime iš arčiau“, knygas gyvai pristatinėjo bei ištraukas skaitė skyriaus vyresnysis bibliotekininkas Edmundas Untulis. Buvo surengtas nuotolinis žemaičių kalbos diktantas, virtualios viktorinos „Jego truopne nežėna – onštėk“, „Ar skaitei“, tiesioginės transliacijos su psichoterapeute Aurima Diliene, etnologu prof. L. Klimka, taip pat su žinomu gamtininku, rašytoju Selemonu Paltanavičiumi. Surengti virtualūs kryžiažodžiai „Skuodo istorija iki 1940 metų“, „Apie Skuodo rajoną“, virtualūs skaitymai „Atminimo žiedai“, skirti S. Jonausko gimimo metinėms, „Žodžiai sugrįžę į vaikystės žemę“– R. Granausko gimimo metinėms, „Žiedų ir žolelių apsupty užgimti didelė laimė“ – S. Lygutaitės-Bucevičienės 80-mečio proga ir kt.

Skuodo rajono savivaldybės R. Granausko viešoji biblioteka pakvietė skuodiškius vasaros metu užsukti į Skuodo parką, šalia fontano, kur nuo birželio 22 dienos buvo atidaryta vasaros skaitykla. Užsukus į vasaros skaityklą pirmadieniais–penktadieniais nuo 13 iki 17 valandos visą vasarą buvo galima rasti įdomios veiklos visai šeimai.

Ataskaitiniais metais surengtas Respublikinio konkurso „Koram žemaitėškā“ baigiamasis renginys, rajoniniai ir regioniniai „Skaitome žemaitiškai“ konkursai, suorganizuota nuotolinė konferencija, skirta J. A. Pabrėžos metams paminėti.

Jau penktą kartą surengtas žemaičių kalbos diktantas „Vyturėlis gieda gražiai, vuo cīrulielis gėid da gražiau“; surengti poeto Dainiaus Sobeckio, Silvijos Udos Baranauskienės naujų knygų pristatymai.

Kartu su Skuodo rajono savivaldybės kūno kultūros ir sporto centru organizuotos žūklės varžybos R. Granausko taurei laimėti, kartu su Šauklių kaimo bendruomene bei Kūno kultūros ir sporto centru organizuotas Skuodo rajono grybavimo čempionatas R. Granausko taurei laimėti. Metus užbaigėme kalėdiniu R. Granausko šachmatų turnyru kartu su Kūno kultūros ir sporto centru.

Ataskaitinių metų eigoje sparčiai buvo baigiami naujojo bibliotekos pastato statybos darbai.

**Ataskaitinių metų nesėkmės**

Bibliotekai teko atlaikyti globalios pandemijos iššūkius. 2021 metais problemos keičiasi nedaug. Išlieka opus finansavimo klausimas – lėšų neskirta renginiams.

Gyventojų skaičiaus mažėjimas, spartus gyventojų senėjimo procesas. Gyventojai migruoja iš šalies, išvyksta dirbti į didmiesčius ir pan. Šie veiksniai turėjo įtakos statistinių rodiklių mažėjimui.

Biblioteka visiškai nepritaikyta skaitytojams ir kitų informacinių technologijų vartotojams su negalia. Biblioteka yra antrame aukšte. Laukiame persikėlimo į naują bibliotekos pastatą. Ankštos bibliotekos patalpos, kuriose nėra erdvių didesnėms parodoms rengti, gausesniam lankytojų būriui priimti.

**Projektinė veikla**

2021 m. SVB pateikė 4 projektus Lietuvos kultūros tarybai. 2021 m. iš Lietuvos kultūros tarybos gautas finansavimas projektui „Vaikų biblioartelė Skuode“. Projektui vykdyti iš Lietuvos kultūros tarybos gauta 1 900 Eur, iš Skuodo rajono savivaldybės administracijos gauta 570 Eur, iš Labdaros ir paramos fondo „Švieskime vaikus“ gautos 234 knygos, kurių piniginė vertė 202,70 Eur.

2021 m. SVB dalyvavo respublikinėje akcijoje „Knygų startas“, respublikinėje iniciatyvoje „Biblioteka visiems“.

**Savanorystė**

Skuodo rajono savivaldybės R. Granausko viešojoje bibliotekoje savanorystė jau tapo įprastu dalyku, nes čia nuolat darbuojasi savanoriai, kurie padeda bibliotekoje vykdyti edukacines ir kitas veiklas.

2021 metais Skuodo rajono savivaldybės R. Granausko viešoji biblioteka pratęsė tarptautinės Europos savanorystės „Erasmus+“ programos įgyvendinimą. Skaitytojų aptarnavimo skyriuje taip pat aštuonis mėnesius savanoriavo Enrico Armenia iš Italijos. Kadangi dėl pandemijos visi renginiai persikėlė į virtualią erdvę, Enrico daug prisidėjo prie šių virtualių renginių ir virtualių parodų rengimo, jų fotografavimo. Parengė lankstinukų, plakatų, fotografavo ir viešino bibliotekos veiklą socialiniuose tinkluose ir kt.

Bibliotekoje savanoriavo Rugilė Kumpytė. Skuodo gimnazijos moksleivė padėjo tvarkyti fondą, prisidėjo organizuojant renginius ir pan.

2021 m. Skuodo rajono savivaldybės R. Granausko viešoji biblioteka viešino projektą „Virtualus žemėlapis „Atrask, pažink: Skuodo krašto kultūros paveldo objektai 360° kampu“, kurį finansavo Lietuvos kultūros taryba.

Per 2021 m. pažengta į priekį populiarinat biblioteką virtualioje erdvėje. Pradėtos tiesioginės virtualios transliacijos pristatant knygas, žymius žmones. Vasaros skaitykloje surengta nemažai įsimintinų edukacijų.

Skuodo rajono savivaldybės R. Granausko viešosios bibliotekos Šauklių filiale pagalbinės patalpos išdažytos, pakabinamos lubos sumontuotos, apšvietimas sutvarkytas, grindų plytelės išklijuotos, sanitarinis mazgas įrengtas.

Skuodo rajono savivaldybės R. Granausko viešosios bibliotekos Šliktinės filialo bendro naudojimo patalpose išklijuotos grindys plytelėmis, pakeistos durys, pakeistas klozetas nauju.

**Statistiniai rezultatai**

Ataskaitiniais metais Skuodo rajono savivaldybės R. Granausko viešosios bibliotekos paslaugomis naudojosi 3770 registruotų vartotojų, kurie bibliotekoje lankėsi 43 093 kartus. Iš viso per ataskaitinius metus vartotojams išduoti 104 889 dokumentai, surengtas 471[[1]](#footnote-1) renginys.

**I SKYRIUS**

**STRATEGINIO VEIKLOS PLANO ĮGYVENDINIMAS**

**II SKYRIUS**

**KONTEKSTO (APLINKOS) ANALIZĖ**

2021 m. – tai jau antri COVID-19 pandemijos metai, tad bibliotekai didesnių iššūkių nebuvo. Bibliotekos veiklos buvo organizuojamos vadovaujantis Lietuvos Respublikos Vyriausybės nutarimu „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo sprendimais „Dėl kontaktiniu būdu teikiamų paslaugų, ūkinės veiklos ir prekybos vykdymo būtinų sąlygų“, „Dėl renginių organizavimo būtinų sąlygų“ ir kitais teisės aktais. Darbuotojų profilaktiniai vienkartiniai tyrimai (testavimai) dėl COVID-19 ligos buvo atliekami vadovaujantis Skuodo rajono savivaldybės administracijos direktoriaus 2021 m. liepos 27 d. įsakymu Nr. A1-487 „Dėl Profilaktinių periodinių tyrimų dėl COVID-19 ligos (koronaviruso infekcijos) organizavimo Skuodo rajono savivaldybėje tvarkos aprašo patvirtinimo“. Atsižvelgiant į Skuodo rajono savivaldybės administracijos direktoriaus įsakymą Skuodo rajono savivaldybės R. Granausko bibliotekoje buvo parengtas Profilaktinių periodinių tyrimų organizavimo planas.

**Politiniai-teisiniai veiksniai**

Skuodo rajono savivaldybės R. Granausko viešoji biblioteka yra Savivaldybės biudžetinė įstaiga. Savo veikloje biblioteka vadovaujasi LR Konstitucija, LR bibliotekų įstatymu, LR darbo kodeksu, kitais įstatymais, poįstatyminiais aktais, LR kultūros ministro įsakymais, Skuodo rajono savivaldybės mero įsakymais, Skuodo rajono savivaldybės tarybos sprendimais, Skuodo rajono savivaldybės administracijos direktoriaus įsakymais, Skuodo rajono savivaldybės tarybos 2019 m. gruodžio 19 d. sprendimu T9-203 „Dėl Skuodo rajono savivaldybės 2020–2025 metų strateginio plėtros plano tvirtinimo“ patvirtintu Skuodo rajono savivaldybės 2020–2025 metų strateginiu plėtros planu, Lietuvos Respublikos kultūros ministro 2016 m. balandžio 29 d. įsakymu Nr. ĮV-344 „Dėl bibliotekų plėtros strateginių krypčių 2016–2022 metams patvirtinimo“ patvirtintomis Bibliotekų plėtros strateginėmis kryptimis 2016–2022 metams, Tarptautinės bibliotekų asociacijos ir institucijų federacijos (toliau – IFLA) manifestais ir rekomendacijomis bei kitais dokumentais, reglamentuojančiais bibliotekų veiklą ir bibliotekų vaidmenį, kuriant ir plėtojant žiniomis grįstą ekonomiką.

**Ekonominiai veiksniai**

Valstybės ekonomika tiesiogiai veikia Skuodo rajono savivaldybės gyventojų poreikius ir elgseną, taip pat dalyvavimą kultūriniame gyvenime bei kultūrinių produktų vartojimą. Skuodo rajono savivaldybės R. Granausko viešosios bibliotekos veiklos efektyvumas tiesiogiai priklauso nuo finansinių išteklių, nuo proporcingo ir tikslingo finansavimo, gaunamo iš valstybės ir Skuodo rajono savivaldybės biudžetų.

Skuodo rajono savivaldybės R. Granausko viešoji biblioteka papildomą finansavimą gauna iš projektinės veiklos, „Kultūros paso“ veiklų, įvairių rėmėjų bei iš atlygintinai teikiamų paslaugų. Jų sąrašas yra patvirtintas Skuodo rajono savivaldybės tarybos 2018 m. kovo 29 d. sprendimu Nr. T9-52.

**Socialiniai veiksniai**

Mažėjantis gyventojų skaičius savivaldybės teritorijoje (ypač kaimo vietovėse), augantis socialiai pažeidžiamų visuomenės narių skaičius, nedarbas, dėl gajų stereotipų vis dar žemas bibliotekininkų darbo prestižas, augantis IT technologijų naudojimo poreikis visuomenėje ir t. t. yra svarbiausi socialiniai veiksniai, darantys įtaką Skuodo rajono savivaldybės R. Granausko viešosios bibliotekos veiklai.

Pažymėtina, kad Skuodo rajono savivaldybės R. Granausko viešoji biblioteka edukacinius užsiėmimus, kūrybines dirbtuves, kalbų mokymus ir kitus neformaliojo švietimo renginius organizavo, atsižvelgdama į atliktus vartotojų poreikių tyrimus. Neformaliojo švietimo veiklų poreikis yra dar vienas socialinis veiksnys, darantis įtaką bibliotekos veiklai.

**Technologiniai veiksniai**

Lietuvos nacionalinė M. Mažvydo biblioteka (toliau – LNB) įgyvendino iš Europos regioninės plėtros fondo lėšų finansuojamą projektą „Modernaus elektroninio turinio išsaugojimas ir sklaida“ (METIS). 2021 m. vyko bibliotekos darbinės programos Lietuvos integralios bibliotekų informacijos sistemos (LIBIS) modernizavimas. Buvo perkelti (migravo) visi bibliotekos duomenys į naują programos aplinką. Tai buvo rimtas išbandymas – strigo vartotojų registracija, knygų paieška, išankstinis dokumentų rezervavimas, dokumentų išdavimas, dokumentų išdavimo apskaita, fondo apskaita, statistika.

Modernizavus LIBIS, bibliotekų veikla tapo labiau centralizuota. LNB parengė visoms bibliotekoms bendrus dokumentus, reglamentuojančius modernizuoto LIBIS ir portalo [www.ibiblioteka.lt](http://www.ibiblioteka.lt) naudojimą bei duomenų saugą: Lietuvos integralios bibliotekų informacijos sistemos duomenų saugos nuostatai, Naudojimosi LIBIS tinklo bibliotekų elektroninių paslaugų portalu [www.ibiblioteka.lt](http://www.ibiblioteka.lt) taisyklės, Privatumo ir slapukų politika [www.ibiblioteka.lt](http://www.ibiblioteka.lt), Susitarimas dėl asmens duomenų tvarkymo (portale[www.ibiblioteka.lt](http://www.ibiblioteka.lt)).

***Elektroninio turinio kūrimas, informacinių ir technologinių paslaugų plėtra:***

Skuodo rajono savivaldybės R. Granausko viešosios bibliotekos administruojamos internetinės svetainės: Skuodo rajono savivaldybės R. Granausko viešosios bibliotekos internetinė svetainė, kuri pasiekiama adresu [www.svb.lt](http://www.svb.lt), 2021 m. nauja versija, pagal Klaipėdos apskrities I. Simonaitytės viešosios bibliotekos projektą „Bibliotekų el. paslaugos bendruomenių poreikiams: interneto svetainių atnaujinimas“, bei Skuodo rajono savivaldybės R. Granausko viešosios bibliotekos interneto svetainė, kuri pasiekiama adresu [www.zemaiciukalba.lt](http://www.zemaiciukalba.lt).

***Interneto svetainės kūrimas ir virtualūs apsilankymai:***

Skuodo rajono savivaldybės R. Granausko viešosios bibliotekos interneto svetainės virtualių sesijų skaičius 2021 m. – 8 200 kartų, vartotojų skaičius – 4 500.

***Elektroninio katalogo kūrimas:***

Skuodo rajono savivaldybės R. Granausko viešosios bibliotekos LIBIS per 2021 metus sukurti 1 893 bibliografiniai įrašai. Iš viso LIBIS yra 94 247 bibliografiniai įrašai.

***Naudojimasis leidinių užsakymo, rezervavimo ir grąžinimo termino pratęsimo paslaugomis:***

Skuodo rajono savivaldybės R. Granausko viešosios bibliotekos vartotojai pasinaudojo leidinių užsakymo ir rezervavimo paslaugomis:

1. leidinių užsakymo paslauga – užsakyta 8 knygos;

2. leidinių rezervavimo paslauga – rezervuotos 33 knygos.

***Informacinių užklausų tenkinimas, naudojant paslaugą „Klausk bibliotekininko“ ir kitus užklausų vykdymo būdus:***

Skuodo rajono savivaldybės R. Granausko viešojoje bibliotekoje paslauga „Klausk bibliotekininko“ 2021 m. pasinaudota 1 kartą.

***Naudojimasis interneto paslaugomis:***

Skuodo rajono savivaldybės R. Granausko viešojoje bibliotekoje 2021 m. vartotojai naudojosi:

1. Fiziniai vartotojų prisijungimai – 5 961 kartą;

2. Wi-fi interneto paslaugomis naudojosi – unikalių seansų skaičius – 35 156, unikalių naudotojų skaičius – 808.

***Socialinių tinklų panaudojimas:***

Skuodo rajono savivaldybės R. Granausko viešoji biblioteka turi paskyras „Facebook“, „Instagram“, „YouTube“ socialiniuose tinkluose. Socialinių tinklų paskyrose viešinamos bibliotekos veiklos, sukurti vaizdo įrašai, vyksta tiesioginės transliacijos. Socialiniame tinkle „Facebook“ vartotojų pasiekiamumas:

pasiekti žmonės – 112 991, susidomėjimas – 56 453, nuorodų spustelėjimai – 2 579, komentarai – 1 669, akcijos – 2 000, reakcijos – 25 291, nuotraukų peržiūros – 3 642, nauji stebėtojai – 465, „net followers“ – 405.

***Virtualūs renginiai:***

Skuodo rajono savivaldybės R. Granausko viešosios bibliotekos virtualūs renginiai viešinami bibliotekos interneto svetainėje, prieinamoje adresu [www.svb.lt](http://www.svb.lt), ir bibliotekos „Facebook“ paskyroje.2021 metais sukurti virtualūs renginiai:

„Atminties žiedai“ (Jonausko gimtadieniui);

„Žodžiai, sugrįžę į vaikystės žemę“ (R. Granausko tekstų skaitymai);

„Nauja realybė – naujos formos“;

Poetės Stasės Lygutaitės-Bucevičienės gimtadieniui;

edukacijos – 2;

renginių transliacijos – 7;

virtualios parodos – 10;

virtualūs knygų pristatymai – 8;

Edmundo Untulio virtualūs knygų pristatymai – 10;

virtualūs Skuodo literatų „Nojus“ klubo narių kūrybos pristatymai – 14;

iš kraštiečių kalendoriaus žymių žmonių paminėjimai – 82;

italų kalbos pamokėlės – 11;

kiti (naujų knygų viešinimas, savanorio Enrico vaizdo įrašai skaitymo skatinimo tema) – 23.

**III SKYRIUS**

**STRATEGINIŲ TIKSLŲ ĮGYVENDINIMAS**

|  |
| --- |
| **1 strateginis tikslas – užtikrinti aukštą teikiamų paslaugų kokybę ir prieinamumą** |
| **Tikslas – skatinti kultūrinę veiklą ir jos sklaidą Skuodo rajone** |
| ***1 lentelė.***Tikslą įgyvendinančios programos patvirtintų asignavimų panaudojimas   |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas\* | Panaudota  asignavimų | Panaudota asignavimų (proc.)\*\* | | 1 | 2 | 3 | 4 | 5 | 6 | | 3.1.1.1. | Skuodo rajono savivaldybės R. Granausko viešosios bibliotekos veiklos organizavimo užtikrinimas | 754,9 | 741,1 | 723,1 | 97,6 | | *Iš jų ES ir kita tarptautinė finansinė parama* | | - | - | - | - | | - | - | - | - | - | - | | 2021 m. naujo pastato statybai ataskaitiniais metais buvo panaudota 189 550,14 Rur.  Nepanaudota darbo užmokesčio straipsnio lėšų 15 618 Eur, sodra 440 Eur; ryšių straipsnio 672 Eur, ilgalaikio nuomos straipsnio 577 Eur lėšų. Įsiskolinimas už 2021 m. buvo – transporto straipsnyje – 493,89; komunalinių paslaugų – 21,49; informacinių technologijų – 1 775,23;kitų prekių ir paslaugų – 2 739,10 Eur. | | | | | | |

**IV SKYRIUS**

**PAPILDOMA INFORMACIJA**

***2 lentelė****.* Rezultatų vertinimo kriterijaus pavadinimas ir mato vienetas

|  |  |  |  |  |  |
| --- | --- | --- | --- | --- | --- |
| **Eil. Nr.** | **Rezultato vertinimo kriterijaus pavadinimas ir mato vienetas** | **2021 m. gruodžio 31 d. faktas** | **2022 m. gruodžio 31 d.** | **2023 m. gruodžio 31 d.** | **2024 m. gruodžio 31 d.** |
| 1 | 2 | 3 | 4 | 5 | 6 |
| 1. | Registruotų vartotojų skaičius (vnt.) | 3770 | 4100 | 4300 | 4400 |
| 2. | Apsilankymų skaičius (vnt.) | 43093 | 45500 | 45700 | 45900 |
| 3. | Dokumentų išduotis (vnt.) | 104889 | 100100 | 102500 | 102700 |
| 4. | Renginių, įskaitant viešųjų erdvių renginius, skaičius (vnt.) | 471[[2]](#footnote-2) | 550 | 625 | 700 |
| 5. | Informacinių užklausų skaičius (vnt.) | 8113 | 8500 | 8700 | 8800 |
| 6. | Mokymo valandų skaičius | 569[[3]](#footnote-3) | 750 | 850 | 925 |
| 7. | Mokytų gyventojų skaičius | 1190 | 600 | 650 | 700 |

2022 m. Skuodo rajono savivaldybės R. Granausko viešoji biblioteka planuoja žemesnius rezultatų vertinimo kriterijaus rodiklius, nes 2021 m. mokymai gyventojams vykdyti pagal respublikinį projektą „Prisijungusi Lietuva“.

|  |  |  |  |  |
| --- | --- | --- | --- | --- |
| Direktorius |  |  |  | Jonas Grušas |
| (Pareigos) |  | (Parašas) |  | (Vardas ir pavardė) |

––––––––––––––––––––

Skuodo rajono savivaldybės R. Granausko

viešosios bibliotekos

2021 metų veiklos ataskaitos priedas

**VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijaus pavadinimas | Vertinimo kriterijaus kodas | Faktiniai duomenys | | | 2021m. planas | Įvykdymas, proc. |
| 2019 m. | 2020 m. | 2021 m. |
| 3 | 3 | 1 | 1 | Bibliotekos lankytojų dalis nuo visų savivaldybės gyventojų, proc. | P-3-1-1-1 | 25,20 | 22,38 | 22,23 | **23,12** | 96,15 |
| 3 | 3 | 1 | 1 | Vidutinis vieno bibliotekos lankytojo per metus perskaitytų knygų skaičius | P-3-1-1-2 | 28,82 | 25,07 | 27,82 | **27,23** | 97,88 |
| 3 | 3 | 1 | 1 | Bibliotekos per metus surengtų renginių skaičius[[4]](#footnote-4) | P-3-1-1-3 | 759 | 488 | 471[[5]](#footnote-5) | **412** | 114,32 |
| 3 | 3 | 1 | 1 | Savivaldybės bendradarbiavimo su miestais partneriais – vizitai, kultūriniai renginiai, verslo misijos ir kt., skaičius per metus | P-3-1-1-5 | - | - | - | **-** | - |
| 3 | 3 | 1 | 1 | Projektų lėšomis finansuotų renginių skaičius | P-3-1-1-6 | 63 | 0 | 56[[6]](#footnote-6) | **56** | 100 |
| 1 | 1 | 2 | 4 | Įgyvendinamų prevencinių programų skaičius | P-1-2-4-1 | 1 | 0[[7]](#footnote-7) | 1 | **1** | 100 |
| 1 | 1 | 2 | 7 | Įstaigų savarankiškai įgyvendinamų projektų skaičius | P-1-2-7-2 | 8 | 1 | 1 | **X** | X |
| 1 | 1 | 3 |  | Pritraukta labdaros-paramos lėšų, tūkst. Eur[[8]](#footnote-8) | R-1-3-4 | 4628,65 | 1133,00 | 2081,34 | **X** | X |

|  |  |  |
| --- | --- | --- |
|  |  |  |

1. Nurodomas bendras renginių skaičius, įskaitant 191 parodas. [↑](#footnote-ref-1)
2. 2021 m. renginių organizavimui lėšų neskirta, išskyrus Lietuvos kultūros tarybos ir Skuodo rajono savivaldybės administracijos finansuojamą projektą „Vaikų biblioartelė Skuode“. [↑](#footnote-ref-2)
3. Iš jų ir mokymai vykdyti pagal respublikinį projektą „Prisijungusi Lietuva“. Įskaitant mokymus nuotoliniu būdu. [↑](#footnote-ref-3)
4. Jei kelios organizacijos, įstaigos organizuoja vieną renginį, susitarimo būdu renginį į savo renginių sąrašą įtraukia tik viena įstaiga. [↑](#footnote-ref-4)
5. Dėl besitęsiančios Covid-19 ligos (koronaviruso infekcijos) ataskaitiniais metais buvo planuojamas mažesnis skaičius renginių, atsižvelgdami į situaciją, kad renginių organizavimas buvo tik apribotas, bet neuždraustas, planą viršijome. [↑](#footnote-ref-5)
6. Ataskaitiniais metais biblioteka įgyvendino vieną projektą „Vaikų biblioartelė Skuode“, kurį finansavo Lietuvos kultūros taryba ir Skuodo rajono savivaldybės administracija. Įgyvendinti visi suplanuoti projekto renginiai. [↑](#footnote-ref-6)
7. 2020 m. dėl epidemiologinės situacijos šalyje buvo atšaukti visi prevenciniai renginiai. [↑](#footnote-ref-7)
8. Skaičiuojamos rėmėjų lėšos, 2 proc. GPM lėšos, labdaros ir pan. [↑](#footnote-ref-8)